།དཔལ་ཆེན་རྡོ་རྗེ་གཞོན་ནུའི་སྨད་ལས་གཏོར་ཟློག་གི་
ལག་ལེན་གསལ་བར་བཀོད་པ་རྡོ་རྗེ་གནམ་ལྕགས་
འཁྲུལ་འཁོར་ཞེས་བྱ་བ་
བཞུགས་སོ། །
དཔལ་ཆེན་རྡོ་རྗེ་གཞོན་ནུའི་སྨད་ལས་གཏོར་ཟློག་གི་ལག་ལེན་གསལ་བར་བཀོད་པ་རྡོ་རྗེ་གནམ་ལྕགས་འཁྲུལ་
འཁོར་ཞེས་བྱ་བ། བླ་མ་དང་དཔལ་ཆེན་ཧེ་རུ་ཀ་ལ་ཕྱག་འཚལ་ལོ། །རྡོ་རྗེ་ཁྲོས་པའི་མཚོན་ཆེན་འབར་བས་ཞེ་སྡང་
ཆོས་ཉིད་དབྱིངས་སུ་གཅོད། ཕུང་པོ་རྡོ་རྗེས་དབྱིག་གི་རབ་གཏམས་པ་སྲིད་པ་ཕུར་བུའི་འཁོར་ལོར་སྒྲུབ། དོན་དང་
རྟགས་སུ་མཉམ་པར་སྦྱོར་ལས་སྲས་མཆོག་འབར་བའི་སྤྲིན་ཕུང་སྤྲོ། བདུད་བགེགས་དོན་སྙིང་ཐལ་བར་འབྱིན་
མཛད་ཁྲག་འཐུང་ཚོགས་རྗེ་དེ་ལ་འདུད། བདུད་བཞིའི་དཔུང་བཅོམ་ཐོད་ཕྲེང་རྩལ་འཆང་གི། དགོངས་བརྒྱུད་མ་
ཉམས་འཁོན་གྱི་རིག་པ་འཛིན། །གསེར་གྱི་ཕྲེང་བ་མཐུ་བྱིན་གཟི་འོད་ཅན། །དད་པས་ཡན་ལག་མཆོག་གི་རྒྱན་
དུ་འཆིངས། །གསང་བདག་རྡོ་རྗེ་གཞོན་ནུ་བཤེས་གཉེན་ཚུལ། །སྒྲོལ་མགོན་ཞབས་དང་ཁྱབ་བདག་བླ་མ་ལ། །
གུས་པས་འདུད་དོ་རྡོ་རྗེའི་ཡེ་ཤེས་ཀྱིས། །སྒོ་གསུམ་དཀྱིལ་འཁོར་གསུམ་དུ་བྱིན་བརླབས་མཛོད། །འཁྲུལ་བྲལ་
རྗེ་བཙུན་ཆེན་པོའི་གསུང་རབ་ལ། །མདའ་ལ་མདེའུ་ཇི་བཞིན་གཏོར་ཟློག་གི། ལྷན་ཐབས་བསྟན་འགྲོའི་དོན་དུ་
འབྲི་བ་ལས། །མཁའ་འགྲོ་ཆོས་སྐྱོང་བཀའ་ཡི་གནང་བ་སྩོལ། །དེ་ལ་བདེ་བར་གཤེགས་པ་ཐམས་ཅད་ཀྱི་ཕྲིན་
ལས་ཉེ་བར་བསྡུས་པ་དཔལ་ཆེན་པོ་རྡོ་རྗེ་གཞོན་ནུའི་སྒྲུབ་པའི་རིམ་པ་ལ་སྤྲོས་བཅས་དང་སྤྲོས་མེད་ཀྱི་ཚུལ་གཉིས།
སྤྲོས་བཅས་ཀྱི་སྒྲུབ་ཚུལ་ལ་ཞེ་སྡང་ཅན་དགྲོལ་བ་ཕྱི་བསྐྱེད་རིམ། འདོད་ཆགས་ཅན་དགྲོལ་ཕྱིར་ནང་རྩ་རླུང༌། གཏི་
མུག་དགྲོལ་ཕྱིར་གསང་བ་ཐམས་ཤེས་དབྱེར་མེད་ལ་བརྟེན་པ་གསུམ། དང་པོ་ཕྱི་བསྐྱེད་རིམ་གྱི་སྒྲུབ་ཚུལ་
ལའང་སྟོད་ལས་བྱང་ཆུབ་སྒྲུབ་པ་དང༌། སྨད་ལས་དགྲ་བགེགས་བསྒྲལ་བ་གཉིས་སུ་ཡོད་ཅིང༌། དེའང་རྒྱུད་ཀྱི་
ཁོག་དོན་དྲུག་བསྡེབས་ཏེ་སྔ་མ་སྔོན་དུ་སོང་ནས་ཕྱི་མ་ལ་འཇུག་དགོས། དེ་ལྟར་ན་མནན་སྲེག་འཕང་གསུམ་ལས་
ཀྱི་མཐའ་སྡུད་ཙམ་ཡིན་མོད། དགོས་པའི་དབང་གིས་ཨོ་རྒྱན་ཆེན་པོས། ཚེ་གཅིག་བྱང་ཆུབ་བསྒྲུབ་པའི་བགེགས། །
སྡང་བའི་དགྲ་དང་གནོད་པའི་གདོན། །ཕ་རོལ་རྦོད་གཏོང་ངན་པ་དང་། །མཐའ་དམག་དུས་འཁྲུགས་ངན་པ་སོགས།།
ཕྱིར་ཟློག་མན་ངག་འདི་ཁོ་ན། །ཞེས་གསུངས་པ་ལྟར། དེང་སང་སྔགས་པ་རྣམས་གཏོར་ཟློག་གཙོ་བོར་བྱེད་པའི་
ལུགས་སྲོལ་དང་མཐུན་པར་འཁོན་སྟོན་ཕྱི་མ་རྣམས་ཀྱིས་ཀྱང་ཕྱག་བཞེས་སུ་མཛད་པ་ལྟར་ན་དོན་གསུམ། སྦྱོར་
བ། དངོས་དངོས་གཞི། རྗེས་སོ། །དང་པོ་ནི། སྒྲུབ་པ་པོ་ལྟ་བའི་གདེངས་དང་ལྡན་ཞིང་བསྙེན་སྒྲུབ་ལ་དྲོད་ཚོད་
ཐོབ་པས་གཉན་ཞིང་རྩུབ་པ་སོགས་མངོན་སྤྱོད་རྗེས་སུ་འབྲེལ་བའི་གནས་སུ་ཟླ་བ་དང་ཚེས་ཀྱི་ཐེབ་ལྡོག་འགྲེལ་བ་
འབུམ་ནག་ལས་བཤད་པ་ལྟར་འཛོམ་ན་མཆོག་མ་འཛོམ་ཡང་བདུད་ཉི་སོགས་དྲག་པོའི་ཉི་མ་དང་མགོ་ཕུར་འཛོམ་
412

རྡོ་རྗེ་ཕུར་བའི་ཆོ་ག་དང་འགྲེལ་བཤད་བསྐྱེད་རྫོགས་སོགས་ཀྱི་སྐོར།
པའམ། ཟླ་བའི་སྨད་ལ་བྱ་དགོས་ཏེ། བླ་སྟོད་ཐམས་ཅད་ལྡོག་པ་ཡིན། །ཟླ་སྨད་ཐམས་ཅད་ཐེབས་པ་ཡིན། །ཞེས་
དང་། ར་བ་བཞི་ལ་གདབ་ལས་ལྡོག །ཐ་ཆུང་བཞི་ལ་ལས་དག་བྱ། །ཞེས་སོགས་བཤད་པས་ཉི་ལྡོག་ལྟ་བུའི་
དམིགས་བསལ་ཡིན་ན་མ་གཏོགས་གང་བྱུང་མི་རུང་བ་གསལ། སྒྲུབ་པའི་རྫས་དང་ཡོ་བྱད་ཉེ་བར་བསྡོགས་པ་ནི།
གནས་ཁང་དྲག་པོའི་ཡོ་བྱད་ཀྱིས་འཇིགས་སུ་རུང་བར་བརྒྱན་པའི་གུང་དུ་ཡོད་ན་རྡོ་རྗེ་གཞོན་ནུའི་བྲིས་སྐུ་སོགས་
རྟེན་བཀྲམ་པའི་མདུན་དུ་སྟེགས་བུའི་རྡུལ་ཚོན་གྱིས་ཆོས་འབྱུང་མཐིང་ནག་རྩེ་མོ་དཀྱིལ་འཁོར་གྱི་ལྷོར་བསྟན་པའི་
དབུས་སུ་དྲག་པོ་མཚོན་ཆའི་འཁོར་ལོ་སྔོ་ནག་རྩིབས་བཅུ་པ། བར་མཚམས་ཕྱོགས་མདོག་གམ་མཐིང་ནག་བྱས་
པ། དེའི་ལྟེ་བར་གྲུ་གསུམ་མཐིང་ནག་ཁ་ཁྱེར་ལ་རྡོ་རྗེས་མཚན་པའི་དབུས་སུ་རྡོ་རྗེ་སྔོན་པོ་རྭ་གདེངས་པ་བྲི། དེའི་
སྟེང་དུ་ལྕགས་སྣོད་མཉྫུའི་ཁར་གཏོར་མ་ཟུར་གསུམ་ཁྲུ་གང་ལས་མི་ཆུང་བ་ལ། འཁོར་ཟུར་གསུམ་ཆུང་བ་བཅུས་
ཀྱིས་བསྐོར། ཆོས་འབྱུང་ལྷོའི་རྩེ་མོ་ཤྭ་ན་མ། དེའི་གཡས་ངོས་སུ་བདུད་རྒྱལ་གྱི་གཏོར་མ་དར་ནག་བཙུག་པ། ནུབ་
བྱང་གི་ཟུར་དུ་ས་བདག་མ། བྱང་ཤར་གྱི་ཟུར་དུ་བདག་ཉིད་མ་སྟེ་ཐམས་ཅད་ཟུར་གསུམ་ཁྲག་གིས་བྱུགས་པ།
གཙོ་འཁོར་ཐམས་ཅད་ལ་ཚེ་དང་ཡུངས་ཀར་གོང་བུ། སྐྱེར་རྩང་ལ་སོགས་པས་བརྒྱན་པའི་མཐར་བྱང་ཤར་ནས་
བརྩམས། མཚམས་འཛིན་གྱི་མེ་ཏོག ཁྲག་གི་ཨཱརྻ་སོགས་ཆུ་གཉིས་ཉེར་སྤྱོད་འདོན་ཆ་དང་མཐུན་པར་བསྐོར་ཏེ་
བཤམ། རྒྱབ་ཕྱོགས་ཀྱི་སྟེགས་བུ་ལ་མཉྫུ་ལྟ་བུ་ཅུང་མཐོ་བར་དཔལ་ཆེན་པོའི་མཆོད་གཏོར་སྟོད་ཟུར་གསུམ། སྨད་
ཟླུམ་པོ་གཡས་གཡོན་དུ་རང་འདྲ་ཆུང་བ་གཉིས་རེ་སྟེ་གཙོ་འཁོར་ལྔ་པ། རྒྱན་སྤྲོས་གང་མཛེས་བྱས་པའི་གཡས་སུ་
སྨན་དང་གཡོན་དུ་རཀྟའི་བཅུད་ལྡན་གྱི་ཐོད་སྣོད། དེའི་མདུན་གཡས་ནས་བརྩམས་ཏེ་རིམ་བཞིན་དུས་འཁོར།
གུར་མགོན། རྣམ་སྲས། ཞལ་བཞི་པ། ཏྲཀྴད་དཀར་མོ་ཉི་ཟླ། བདུད་རྒྱལ། ཕུར༌སུང༌། མཁའ་འགྲོ་སྤྱི་གཏོར།
གཞི་བདག་གཏོར་མ་བཅས་བཅུ་ཚར། སྐོང་གཏོར་སྤྲོ་ན་དེ་དག་གི་མདུན་ལ་སོགས་པ་གང་བདེར་བཀོད་པའི་
མདུན་དུ་སྤྱི་མཆོད་ཆུ་གཉིས་ཉེར་སྤྱོད་ཕྲེང་ཚར་དུ་བཤམས། གསེར་སྐྱེམས་ཡུལ་བདག་འབྱུང་གཏོར་སྔོན་གཏོར་
ཚོགས་ཀྱི་ཡོ་བྱད་སོགས་ཉེ་བར་མཁོ་བའི་ཆས་རྣམས་འདུ་བྱ། ཟློག་གཏོར་གྱི་མདུན་དུ་འབྲུབ་ཁུང་གྲུ་གསུམ་མཐིང་
ནག་མེ་རི་འབར་བའི་ནང་དུ། བག་ཟན་ལ་ཚ་བ་གསུམ། གད་པ་ཆད་པ་དང་ཕུང་ཤུལ་གྱིས་སོགས་བསྲེས་ཏེ་
ར་ཐུག་ལུག་ཐུག་གི་ཆུས་ སྦྲུས་པའི་ལིངྒ་སྐྱེ་མཆེད་དོད་པ་ཆེ་བ་གཅིག་ལ་ཆུང་བ་བཅུས་བསྐོར་བ་བཟོས་ཏེ་
བཞག དཀྱུས་སུ་མི་མཛད་ཀྱང་དོ་གལ་ཆེ་བར་བྱེད་ན་ལིངྒ་ཆེ་བའི་སྙིང་གར་བྲིས་པའི་ལིངྒ་ཚད་ལྡན་བཅུག་ན་
ཟབ། ཤོག་ལིང་ཡོད་ན་དེ་དང་མེད་ན་དར་དམར་པོའི་རས་མ་ཞིག་ཚོན་སྐུད་སྣ་ལྔའམ་སྔོན་དམར་གྱིས་བསྡམས་ཏེ་
སྙིང་གར་བཅུག དེའི་སྣེ་མོ་སྙིང་ག་ནས་ཕྱིར་བཏོན་སྐེ་ལ་དཀྲིས་པའི་སྣེ་མོ་ཕུར་ཆུང་ཞིག་ལ་བཏགས། ཟློག་གཏོར་
གྱི་གཡས་སུ་མདའ་ཟོར་སྐྱེར་པའི་མདེའུ་གྲུ་གསུམ་ལ་དུག་ཁྲག་གིས་ཧཱུཾ་བྷྱོཿ་ཕཊ་གསུམ་བྲིས་པ་དང་གཞུ་མཆོག་
ལ་དར་སྔོན་དམར་གྱིས་བཅིངས་བ། དུར་ཁྲོད་ཀྱི་རྡོ་ནག་གྲུ་གསུམ་ལ་ཧཱུཾ་སོགས་བྲིས་པ། གཡོན་དུ་ལྕགས་སྣོད་དུ་
སྐམ་ཐུན་ཡུངས་ཀར་ནག་ལྕགས་ཟངས་རྡོ་ཕྱེ་སྐེ་ཚེ་ཤང་ཚེ་སོགས་དང༌། ཐོད་ངན་དུ་རྒྱུ་རློན་ཐུན་གྲི་ཁྲག་སོགས་
ཁྲག་དང་དུག་སྣ་ཚོགས་སྦྱར་བ། རྭ་ཟོར་བྱེད་ན་གླང་གཡག་འོག་ཡོད་ཀྱི་རྭ་གཡས་དུག་ཁྲག་བླུགས་ཤིང་རེ་བ་ནག་
པོས་ཁ་བཅད། ཚོན་སྐུད་ཀྱིས་བཅིངས་ལ་སྐྱེར་ཕུར་གཟེར་བ་རྣམས་བཞག སྒྲུབ་པ་པོའི་མདུན་དུ་རྡོར་དྲིལ་ནང་
413

༩ ཀོང་སྤྲུལ་ཡོན་ཏན་རྒྱ་མཚོས་མཛད།
མཆོད། ཌཱ་མ་རུ། བསྟེན་ཕུར། ཨེའིགདན་ལ་སྲས་མཆོག་ཕུར་བུ། ཡུངས་ཀར། གུ་གུལ་སོགས་གཞག ཉིན་ཐ་
མ་གདབ་ཁའི་སྐབས་སུ་མཁོ་བའི་ཆས་རྣམས་ཀྱང་ཚོགས་པར་བྱའོ། །གཉིས་པ་དངོས་གཞི་ལ་སྒྲུབ་པའི་སྔོན་འགྲོ་
དང༌། བསྐྱེད་བཟླས་ཏིང༌ངེ་འཛིན་བསྒོམ་པ་དངོས་གཉིས་ལས། དང་པོ་ནི། དཀྱིལ་ཆོག་བདུད་འཇོམས་རོལ་པ་
ལྟར་སྔོན་འགྲོ་གཏོར་མ་བཏང་ན་ལེགས་པའི་ཡན་ལག་ལས་ལྷག་སྐྱོན་དུ་མི་འགྱུར་ཞིང་ས་ལུགས་ཕྱག་ལེན་ཏུ་
མི་འབྱུང་། གནས་དང་རྫས་བྱིན་གྱིས་བརླབ་པ་ནི། ། རྡོ་ རྗེ་ རྩེ་ མོས་ ནང་ མཆོད་ འཐོར་ལ། ཨོྃ་བཛྲ་
ཀྲོ་དྷ་ཨ་མྲྀ་ཏ་ཀུནྜ་ལི་ཧཱུྃ་ཚིནྡྲ་ཚིནྡྷ་ཧཱུྃ་ཕཊ། ཨོཾ་སྭཱ་བྷ་སོགས་ཤདྫོ྅ཧཾ། སྟོང་པའི་ངང་
ལས་གནས་ཁང་དྲག་པོའི་གཞལ་ཡས་ཁང་མཚན་ཉིད་ཐམས་ཅད་
ཡོངས་ སུ་
རྫོགས་པའི་ནང་དུ། ཨ་ལས་བནྡྷ་འབར་བའི་སྣོད་ཡངས་ཤིང་རྒྱ་ཆེ་བར་དགྲ་
བགེགས་བསྒྲལ་བའི་ཁྲག་གི་ཨཉྙཾ། དབང་པོ་ལྔའི་མེ་ཏོག ཚིལ་ཚིན་གྱི་བདུག་
སྤོས། ཞུན་ཆེན་གྱིས་སྒྲོན་མེ། མཁྲིས་པའི་དྲི་ཆབ། ཤ་རུས་ཞལ་ཟས། རྐང་གླིང་
ཐོད་རྔ་ལ་སོགས་པ་མཆོད་པའི་སྤྲིན་ཕུང་བསམ་གྱིས་མི་ཁྱབ་པ་ཞིག་བླ་མ་དང་
དཀྱིལ་འཁོར་གྱི་འཁོར་ལོ་རྒྱལ་བ་སྲས་དང་བཅས་པའི་སྤྱན་ལམ་དུ་འབྱུང་ཞིང་
རྒྱས་པར་གྱུར་ཅིག ཨོྃ་བཛྲ་ཨ༌ཧ་ར་ལི་ཧཱུྃ་ཕཊ། ཨོཾ་བཛྲ་པུཥྤ་ཨཱཿཧཱུྃ། དེ་བཞིན་དུ། ༀ་
བཛྲ་ཤབྡ་ཨཱཿཧཱུྃ། བར་ཨོཾ་བཛྲ་ཨུད་ཕ་ལ་ཡ་ཧཱུཾ་ཕཊ། ཨོཾ་བཛྲ་བིཏྤུ་ར་ཡ་ཧཱུཾ་ཕཊ། ཅེས་
བརྗོད་ ལ་ སྤྲོ་ ན་ རྔ་ བྱིན་ རླབས་ བྱ། དེ་ ནས་ སྐྱབས་ འགྲོ་ བཞི་ སྐོར་ ཚིག་ ལྷུག་ མ་ དང༌ ། སངས་ རྒྱས་
ཆོས་དང་དགེ་འདུན་ལ། །རྟག་ཏུ་བདག་ནི་སྐྱབས་སུ་མཆི། །རྣལ་འབྱོར་སྔགས་
བདག་ཧེ་རུ་ཀ །འཁོར་ལོར་བཞུགས་པའི་བདག་ཉིད་ཅན། །དེ་རྣམས་ལ་ཡང་
སྐྱབས་སུ་མཆི། །དཀྱིལ་འཁོར་བདག་པོར་གྱུར་པ་ཡི། །བྱང་ཆུབ་སེམས་
ཀྱི་དངོས་པོ་ནི། །ཁྱད་པར་དུ་ཡང་སློབ་དཔོན་ལ། །རྟག་ཏུ་བདག་ནི་སྐྱབས་སུ་
མཆི། །ལན་ཉེར་གཅིག་གམ་བདུན་སོགས་བརྗོད། དེ་ནས། སེམས་ ཅན་ བདེ་ དང་ ལྡན་ གྱུར་ ཅིག་
ནས་བྷཉྫ་ ར་ ཎ་ ཧཱུཾ་ ཕཊ། ཀྱིས་མཚམས་ གཅོད་ པའི་ བར་ བཏང་ ། བརྡ་ སྒོ་ ཕྱག་ རྟགས་ གདབ་ པ་
414

རྡོ་རྗེ་ཕུར་བའི་ཆོ་ག་དང་འགྲེལ་བཤད་བསྐྱེད་རྫོགས་སོགས་ཀྱི་སྐོར།
གསུམ་དབང་དང་སྒྲུབ་པའི་སྐབས་ལས་འདིར་མི་དགོས། དམ་བཅའ་བ། བླ་མ་ཡི་དམ་སོགས་ནས།
བཤགས་པའི་སྐབས། ཡེ་ཤེས་སྐུ་མཆོག་ངེས་པར་སྦྱར་ཞིང་། བྱིན་འབེབས་ཀྱང་གྲུབ་ན་ཟུར་གསལ་རྒྱས་
པའི་མཚམས་སུ། ཧཱུཾ། འཕགས་མཆོག་ཐུགས་རྗེའི་མན་ཆད་གཞུང་ལྟར་དང་། བྱིན་རླབ་རྣམས་རྫོགས་
ཀྱི་བར་བཏང༌། གཉིས་པ་ནི། བདག་དང་མདུན་བསྐྱེད་གཏོར་མའི་དཀྱིལ་འཁོར་དབྱེར་མེད་དུ་བསྒོམས་ལ། ཧཱུཾ།
རྡོ་རྗེ་ཁྲོས་པས་ཞེ་སྡང་གཅོད། ཅེས་ཏིང་ངེ་འཛིན་གསུམ་ནས། ཀཻ་ལས་ཀེང་རུས་བརྩེགས་
པའི་རི་རབ། ཅེས་པའི་བར་གཞུང་ལྟར་ལ། ཨེ་ཏྲི་ཀོ་ནཾ་ཛྭ་ལ་བཛྲ་པྲཱ་ཀཱ་ར་ནི་བནྟ་མཎྜ་ལ།
ཧྰུཾ་ད་ཤ་ཨ་ར་ཙཀྲ་མཎྜ་ལ། རི་རབ་ཀྱི་སྟེང་དུ་གནམ་ས་ལུགས་གཞུང་དངོས་གསེར་མདོག་མཛད། མཆན།
ལྕགས་ཀྱི་འཁོར་ལོ་རྩིབས་བཅུ་པ་ཁོག་པ་སྟོང་པ་ཡངས་ཤིང་རྒྱ་ཆེ་བ། མི་མངོན་
པར་འཁོར་ཞིང་མེ་རབ་ཏུ་འབར་བས་བརྟན་ཅིང་བརྗིད་པ། རྩིབས་ཀྱི་རྩེ་མོ་རྣོ་
དབལ་དང་ལྡན་པས་དགྲ་བགེགས། ཕྱེ་མར་བརླག་པ། དེའི་དབུས་སུ་གྲུ་གསུམ་
མཐིང་ནག་མུ་ཁྱུད་ལ་རྡོ་རྗེའི་རྭ་བས་སྤྲས་པ། འཁོར་ལོའི་ཕྱི་རོལ་ཏུ་དུར་ཁྲོད་
ཆེན་པོ་བརྒྱད་ལ་ཕྱོགས་སྐྱོང་ཞིང་སྐྱོང་ཤིང་མེ་ཆུ་བོ་ཀླུ་དང་མཆོད་རྟེན་གྲུབ་པའི་
དབང་པོ་བརྒྱད་བརྒྱད་དང་ལྡན་ཞིང་མི་བཟད་པའི་བཀོད་པ་འཇིགས་སུ་རུང་བ་
དང་བཅས་པ། གྲུ་གསུམ་གྱི་དབུས་སུ། པདྨ་མཎྜལ་ཧཱུཾ། སོགས་ནས། རང་སེམས་ཧཱུཾ་
ཡིག་དེ་དབུས་ཀྱི་གདན་གྱི་སྟེང་དུ། ཞེས་དང་། ཕྱོགས་བཅུ་ཁྲོ་དཀྱིལ་སྐབས། འཁོར་ལོའི་
རྩིབས་བཅུ་པོར་པད་ཉི་ལ་བཞག །ཅེས་བསྒྱུར། ཕྱག་ན་ཕུར་བུ་ཐོད་ཁྲག་འཛིན། །
ཞེས་པའི་མཚམས་སུ། འབར་བ་འཁོར་ལོའི་ཕྱི་རོལ་དུ། ཨོཾ་བཛྲ་ཀཱི་ལི་སོགས་ནས་གཞུང་
མཐར་ཆགས་སུ་བཏང་སྟེ། འཛབ་ཁང་དབྱེ་བའི་སྐབས། རང་རང་ལས་ལ༴ ཚུར་བྱོན༴ ཐུགས་
རྗེས་བརྩེར་དགོངས་དབང་དང་དངོས་གྲུབ་སྩོལ། །ཞེས་བརྗོད་པའི་ཚེ། བདག་བསྐྱེད་ལས་
བརྟེན་དང་བརྟེན་པར་བཅས་པའི་དཀྱིལ་འཁོར་པ་མར་མེ་གཅིག་ལས་གཉིས་ཆད་ཚུལ་དུ་འཕྲོས། མདུན་གྱི་གཏོར་
མ་འདིར་དཀྱིལ་འཁོར་གྱི་གོ་སར་བདག་བསྐྱེད་དང་འདབ་འབྱར་ཙམ་དུ་བཞུགས་པར་མོས། ཧཱུཾ་ བཛྲ་ ཛྙཱ་
415

ཀོང་སྤྲུལ་ཡོན་ཏན་རྒྱ་མཚོས་མཛད།
ན་ཀཱི་ལི་ཀི་ལཱ་ཡ༔ ཞེས་བརྗོད་པས། རང་གི་སྙིང་ཁའི་ཡེ་ཤེས་སེམས་དཔའ་ལས་དེ་འདྲ་བ་ཡུལ་མེད་པ་
གཅིག་མདུན་དུ་ཕྱེ་ནས་རང་ལ་ཞལ་ཕྱོགས་པར་བཞུགས། ཛྙཱ་ན་ས་ཏྭ་ཨེ་ཏྲི་ཀོ་ནཱ་བི་བ་ནཱཔཱ་པདྨ་
མཎྜ་ལ༔ མཱ་སུརྻ་མཎྜ་ལ༔ ཨཱ་ཙནྡྲ་མཎྜ་ལ༔ ཧཱུྃ་བཛྲ་ཀཱི་ལི་ཀཱི་ལ་ཡ་སརྦ་བི《གྷན་
བནྡྷ་ ཧཱུཾ་ ཕཊཿ༔ ཅེས་བརྗོད་པས། རང་གི་སྙིང་ཁའི་གྲུ་གསུམ་མཐིང་ནག་གི་དབུས་སུ་པདྨ་ཉི་ཟླའི་གདན་
ལ་ཡེ་ཤེས་སེམས་དཔའ་རང་འདྲ་བ་ཡུམ་མེད་པའི་ཐུགས་ཀར་ཉི་མའི་དཀྱིལ་འཁོར་ལ་རྡོ་རྗེ་ནས་འབྲས་ཙམ་གྱི་ལྟེ་
བར་ཧཱུྃ་སྔོན་པོ་ཡུངས་འབྲུ་ཙམ་གྱི་མཐར། ཀཱི་ལ་ཡའི་སྔགས་ཁ་དོག་སྔོན་པོ་སྐྲ་ཤད་ཀྱིས་བྲིས་པ་ལྟ་བུ་གཡས་
སྐོར་དུ་བསམས་ནས། བཅོམ་ལྡན་ཡབ་ཡུམ་སོགས་ཀྱིས་གསོལ་བ་བཏབ་ལ་ཀཱི་ལ་ཡ་བཟླས་པའི་ཚེ།
རང་གི་སྙིང་གའི་ཏིང་ངེ་འཛིན་སེམས་དཔའ་ལས་སྔགས་ཕྲེང་ཁ་དོག་སྔོན་པོ་འོད་ཟེར་དམར་པོ་འཕྲོ་བ་ལྕགས་སྒྲོག་
སྦྲེལ་བ་ལྟ་བུ་རྡོ་རྗེའི་དབུས་རྭ་ནས་བྱུང་། ཡེ